ร้านนี้อยู่ซอยโยธินพัฒนา 3 เลียบด่วนรามอินทราค่ะ หาไม่ยาก อยู่ริมถนนตรงข้าม 13 เหรียญรีสอร์ตพอดี มีขนมหวานมากมายให้เลือก ไม่ว่าจะเป็น ไอศกรีมโฮมเมด โทสต์ แพนเค้ก วาฟเฟิล เครป ไอศกรีมพาย และอาหารคาวพวกแซนวิช สปาเกตตี้ 

สำหรับไอศกรีมมีหลายรส ทั้งรสทั่วๆไปอย่างชาเขียว มะม่วง และรสแปลกๆอย่างรสเบคอน อย่างจะเอารสไหนมาฟีเจอริ่งกับของหวานชนิดไหน ก็เลือกได้ตามใจปรารถนาค่ะ

วันนี้ลอง Original Honey Toast (165 บาท) ที่นี่ให้เราเลือกได้ว่าจะเอาขนมปังขาวหรือโฮลวีต เราเลือกเป็นขนมปังโฮลวีตค่ะ เสิร์ฟพร้อมไอศกรีม 2 ลูก และน้ำผึ้ง เราเลือกไอศกรีมเบคอน กับ Espresso ขนมปังเนื้อชุ่มเนยอร่อยดี ขอบกรอบๆ ส่วนไอศกรีมลูกโต แต่เนื้อไม่ค่อยเนียนและไม่เข้มข้นเท่าไหร่ แต่ก็อร่อยใช้ได้นะ รสเบคอนไอศกรีมออกใสๆหวานๆ ใส่เบคอนไม่มีมัน(และไม่เค็ม) ส่วนรส Espresso กาแฟชัดเจน รวมๆก็โอเคนะ ที่ไม่ชอบคือวิปครีมฟีบๆไปหน่อย ไม่ค่อยอร่อย
 
ไอศกรีมอาจจะไม่โดนเท่าไหร่ แต่รสแปลกๆก็ทำให้น่าแวะมาชิมเรื่อยๆ เผื่อมีรสแปลกๆอื่นอีกค่ะ ราคาก็ไม่ถูกแต่ก็ไม่แพงมาก พอรับได้